Miles Davis

Miles Davis III (26. maj 1926 – 28. septembar 1991) bio je američki jazz trubač, tekstopisac, vođa orkestra i kompozitor.

Smatra se jednim od najutjecajnijih jazz muzičara 20. vijeka. Miles Davis je bio sa svojim muzičkim grupama, na prvom mjestu u više bitnih razvoja jazz muzike uključujući cool jazz, hard bop, free jazz, fusion and techno. Mnogo poznatih jazz muzičara su svoju slavu stekli kao članovi njegovog ansamla, uključujući imena kao što su: John Coltrane, Herbie Hancock, Bill Evans, Wayne Shorter, Chick Corea, John McLaughlin, Cannonball Adderley, Gerry Mulligan, Tony Williams, George Coleman, J. J. Johnson, Keith Jarrett, John Scofield i Kenny Garrett.

 Biografija 
Kao sin uspješnog stomatologa i učitelja muzike, Miles Davis rođen je kao Miles Dewey Davis III u Altonu, Illinois. Davis je odrastao u porodici srednje klase, a otac ga je upoznao s instrumentima kada je imao 13 godina. Davis je brzo razvio talenat za sviranje trube pod privatnim mentorstvom Elwooda Buchanana, prijatelja svog oca koji je imao svoju muzičku školu. Buchanan je naglašavao sviranje trube bez vibrata, što je bilo suprotno uobičajenom stilu kojeg su koristili trubači poput Louisa Armstronga, a što će kasnije uticati i pomoći u razvoju stila Milesa Davisa. Davis je profesionalno svirao dok je bio u srednjoj školi. Kada je imao 17 godina, Dizzy Gillespie i Charlie Parker su pozvali Davisa da im se pridruži na sceni kada su shvatili da im je bio potreban trubač koji će zamijeniti bolesnog kolegu iz benda. Ubrzo nakon toga, 1944. godine, Davis je napustio Illinois i otišao u New York City, gdje će se upisati na Juilliard School (tada poznat kao Institut muzičke umjetnosti).

U čast njegovog opusa, Davis je 1990. godine dobio nagradu Grammy za životno djelo. Godine 1991. svirao je s Quincyjem Jonesom na Montreux Jazz Festivalu. Njih dvojica su izveli retrospektivu Davisovih ranih radova, od kojih neke nije svirao u javnosti više od 20 godina. Kasnije iste godine, 28. septembra 1991. godine, Davis je podlegao upali pluća i respiratornom zastoju, te tako preminuo u 65. godini svog života.

Davis je 2006. nagrađen prihvatanjem u Rokenrol kuću slavnih ().

 Vanjski linkovi 


 Reference 

Kategorija:Rođeni 1926.
Kategorija:Umrli 1991.
Kategorija:Američki muzičari
Kategorija:Džez